बिहार में प्रतिबंधित नक्सली संगठन कम्यूनिस्ट पार्टी ऑफ इंडिया (माओवादी) के उग्रवादी हथियार के नोक प चार आदमी के अपहरण क लेले अवुरी लाखों के संपत्ति के आग के हवाले क देले। अपहरण भईल चारो लोग झील के गाद निकाले के काम करत कंपनी के कर्मचारी हवे।
बुधवार के रात मुंगेर जिला के नक्सल प्रभावीत हवेली खड़गपुर थाना क्षेत्र में खड़गपुर झील के गाद साफ करे के काम में लागल निर्माण कंपनी के बेस प करीब 50 हथियारबंद नक्सली हमला बोलले अवुरी 4 पोकलेन मशीन, 2 हाईवा आ एक मोटरसाइकिल के आग के हवाले क देले।
आगजनी के बाद नक्सली हथियार के नोक प निर्माण कंपनी के आठ कर्मचारी के अपहरण क लेले लेकिन कुछ दूर गईला के बाद 4 कर्मचारी के छोड़ देले जबकि बाकी चार के अपना संगे लेले गईले।
जानकारी के मुताबिक 20 मई से शुरू भईल 87 करोड़ रुपया के परियोजना के तहत खड़गपुर झील से गाद निकाले के काम होखत। ए कम खाती निर्माण कंपनी के ओर से इंजीनियर अवुरी मजदूर के अलावे 5 पोकलेन मशीन आ 23 हाइवा रात-दिन काम करत रहे।
मुंगेर जोन के डीआईजी जीतेन्द्र मिश्र बतवले कि चारो कर्मचारी के सुरक्षित रिहाई खाती मुंगेर, जमुई आ लखीसराय के एसपी के नेतृत्व में पुलिस के संयुक्त टीम पहाड़ आ जंगल में कांबिंग ऑपरेशन शुरू क देले बिया।
bho_Deva bho_Deva bho_Deva bho_Deva bho_Deva